C 184/194

P9_TA(2021)0434

Întreprinderile comune în cadrul programului Orizont Europa *

Rezoluția legislativă a Parlamentului European din 21 octombrie 2021 referitoare la propunerea de regulament al Consiliului de instituire a întreprinderilor comune din cadrul programului Orizont Europa (COM(2021)0087 – C9-0166/2021 – 2021/0048(NLE))

(Procedura de consultare)

(2022/C 184/19)

Parlamentul European,

— având în vedere propunerea Comisiei prezentată Consiliului (COM(2021)0087),

— având în vedere articolul 187 și articolul 188 primul paragraf din Tratatul privind funcționarea Uniunii Europene, în temeiul cărora a fost consultat de către Consiliu (C9-0166/2021),

— având în vedere articolul 82 din Regulamentul său de procedură,

— având în vedere scrisoarea Comisiei pentru transport și turism,

— având în vedere raportul Comisiei pentru industrie, cercetare și energie (A9-0246/2021),

1. aprobă propunerea Comisiei astfel cum a fost modificată;

2. invită Comisia să își modifice propunerea în consecință, în conformitate cu articolul 293 alineatul (2) din Tratatul privind funcționarea Uniunii Europene;

3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;

4. solicită Consiliului să îl consulte din nou în cazul în care intenționează să modifice în mod substanțial propunerea Comisiei;

5. încredințează Președintelui sarcina de a transmite poziția Parlamentului Consiliului și Comisiei.

Amendamentul 1

Propunere de regulament

Considerentul 1

Textul propus de Comisie Amendamentul (1) Pentru a realiza cel mai mare impact posibil al finanțării acordate de Uniune și cea mai eficace contribuție la obiectivele de politică ale Uniunii, Regulamentul [XXXX] al Parlamentului European și al Consiliului (10) (denumit în continuare „Regulamentul privind programul Orizont Europa”) a instituit cadrul de politică și juridic pentru parteneriatele europene cu parteneri din sectorul privat și/sau public. Parteneriatele europene reprezintă un element-cheie al abordării de politică a programului Orizont Europa. Ele sunt constituite în vederea îndeplinirii priorităților Uniunii vizate de programul Orizont Europa și în vederea asigurării unui impact clar pentru UE și pentru cetățenii acesteia, obiective care pot fi realizate într-un mod mai eficace în parteneriat, prin intermediul unei viziuni strategice împărtășite și asumate de parteneri, decât prin acțiunea exclusivă a Uniunii. (1) Pentru a realiza cel mai mare impact posibil al finanțării acordate de Uniune și cea mai eficace contribuție la obiectivele de politică ale Uniunii, Regulamentul [XXXX] al Parlamentului European și al Consiliului (10) (denumit în continuare „Regulamentul privind programul Orizont Europa”) a instituit cadrul de politică și juridic pentru parteneriatele europene cu parteneri din sectorul privat și/sau public. Parteneriatele europene reprezintă un element-cheie al abordării de politică a programului Orizont Europa. Ele sunt constituite în vederea îndeplinirii angajamentelor și priorităților Uniunii vizate de programul Orizont Europa și în vederea asigurării unui impact clar pentru UE, pentru cetățenii acesteia și pentru mediu , obiective care pot fi realizate într-un mod mai eficace în parteneriat, prin intermediul unei viziuni strategice împărtășite și asumate de parteneri, decât prin acțiunea exclusivă a Uniunii.

Amendamentul 2

Propunere de regulament

Considerentul 2

Textul propus de Comisie Amendamentul (2) În special, parteneriatele europene din cadrul pilonului „Provocări globale și competitivitate industrială europeană” al programului Orizont Europa joacă un rol important în atingerea obiectivelor strategice, cum ar fi accelerarea tranzițiilor către îndeplinirea obiectivelor de dezvoltare durabilă și către o Europă verde și digitală, și trebuie să contribuie la redresarea în urma crizei fără precedent provocate de pandemia de COVID-19. Parteneriatele europene abordează provocări transfrontaliere complexe, care necesită o abordare integrată. Ele fac posibilă abordarea disfuncționalităților de transformare, sistemice și de piață descrise în evaluările impactului care însoțesc prezentul regulament, prin reunirea unei game largi de actori din toate lanțurile valorice și ecosistemele pentru a acționa în vederea realizării unei viziuni comune, pe care să o transpună în foi de parcurs concrete, și în vederea unei implementări coordonate a activităților. În plus, ele permit concentrarea eforturilor și a resurselor asupra priorităților comune în materie de soluționare a unor provocări complexe. (2) În special, parteneriatele europene din cadrul pilonului „Provocări globale și competitivitate industrială europeană” al programului Orizont Europa joacă un rol important în atingerea obiectivelor strategice, cum ar fi accelerarea îndeplinirii obiectivelor de dezvoltare durabilă (ODD) ale Națiunilor Unite (ONU), angajamentele Uniunii în temeiul Acordului de la Paris adoptat în temeiul Convenției-cadru a Națiunilor Unite asupra schimbărilor climatice (1a) („Acordul de la Paris”) și tranziția către o Europă verde și digitală, și trebuie să contribuie la o redresare rezilientă din punct de vedere social, economic și de mediu în urma crizei fără precedent provocate de pandemia de COVID-19 , consolidând totodată poziția de lider a Uniunii în sectorul industrial . Parteneriatele europene abordează provocări transfrontaliere complexe, care necesită o abordare integrată. Ele fac posibilă abordarea disfuncționalităților de transformare, sistemice și de piață descrise în evaluările impactului care însoțesc prezentul regulament, prin reunirea unei game largi de actori din toate lanțurile valorice și ecosistemele pentru a acționa în vederea realizării unei viziuni comune, pe care să o transpună în foi de parcurs concrete, și în vederea unei implementări coordonate a activităților. În plus, ele permit concentrarea eforturilor și a resurselor asupra priorităților comune în materie de soluționare a unor provocări complexe în beneficiul societății .

Amendamentul 3

Propunere de regulament

Considerentul 2 a (nou)

Textul propus de Comisie Amendamentul (2a) Pentru a asigura excelența științifică și în conformitate cu articolul 13 din Carta drepturilor fundamentale a Uniunii Europene (denumită în continuare „Carta”), ar trebui asigurată libertatea cercetării științifice și ar trebui promovate cele mai înalte standarde de integritate științifică.

Amendamentul 4

Propunere de regulament

Considerentul 2 b (nou)

Textul propus de Comisie Amendamentul (2b) Este important ca toate parteneriatele europene să respecte practicile etice și principiile etice fundamentale, aderând în același timp la standardele etice stabilite în diferitele coduri de etică naționale, sectoriale sau instituționale. Activitățile lor de cercetare ar trebui să aplice întotdeauna principiile prevăzute la articolul 19 din Regulamentul privind programul Orizont Europa și în declarația Comisiei privind etica și cercetarea în domeniul celulelor stem la care se referă articolul respectiv.

Amendamentul 5

Propunere de regulament

Considerentul 3

Textul propus de Comisie Amendamentul (3) Pentru îndeplinirea priorităților și obținerea impactului, parteneriatele europene trebuie dezvoltate printr-o largă implicare atât a părților interesate relevante din toată Europa, inclusiv a industriei, a organizațiilor de cercetare, a organismelor cu misiune de serviciu public de la nivel local, regional, național sau internațional, cât și a organizațiilor societății civile, precum fundațiile care sprijină și/sau desfășoară activități de cercetare și inovare. Ele trebuie să constituie una dintre măsurile de consolidare a cooperării dintre parteneriatele europene și partenerii din sectorul public și/sau privat la nivel internațional, inclusiv prin reunirea programelor pentru cercetare și inovare și prin investiții transfrontaliere în cercetare și inovare care să aducă avantaje reciproce cetățenilor și întreprinderilor, permițând în același timp Uniunii să își apere interesele în domenii strategice . (3) Pentru îndeplinirea priorităților și obținerea impactului, parteneriatele europene trebuie dezvoltate printr-o largă implicare atât a tuturor părților interesate relevante din toată Europa, inclusiv a industriei , a întreprinderilor mici și mijlocii (IMM-uri) și a întreprinderilor nou-înființate, a universităților , a organizațiilor de cercetare, a organismelor cu misiune de serviciu public de la nivel local, regional, național sau internațional, cât și a organizațiilor societății civile, inclusiv a organizațiilor neguvernamentale (ONG-uri) și a fundațiilor care sprijină și/sau desfășoară activități de cercetare și inovare. Ele trebuie să constituie una dintre măsurile de consolidare a cooperării dintre parteneriatele europene și partenerii din sectorul public și/sau privat la nivel internațional, inclusiv prin reunirea programelor pentru cercetare și inovare și prin investiții transfrontaliere în cercetare și inovare care să aducă avantaje reciproce cetățenilor și întreprinderilor, permițând în același timp Uniunii să își dezvolte autonomia strategică în paralel cu o economie deschisă .

Amendamentul 6

Propunere de regulament

Considerentul 6

Textul propus de Comisie Amendamentul (6) Regulamentul (UE) 2020/852 (11) instituie cadrul general prin care se determină dacă o activitate economică poate fi considerată durabilă din punctul de vedere al mediului în scopul definirii investițiilor durabile. Regulamentul creează o referință comună pe care investitorii, băncile, industria și cercetătorii o pot utiliza atunci când investesc în proiecte și în activități economice care au un impact pozitiv substanțial asupra climei și mediului și care nu le aduc acestora prejudicii semnificative. Este referința pentru investițiile verzi din Uniune. (6) Regulamentul (UE) 2020/852 (11) instituie cadrul general prin care se determină dacă o activitate economică poate fi considerată durabilă din punctul de vedere al mediului în scopul definirii investițiilor durabile. Regulamentul creează o referință comună pe care investitorii, băncile, industria și cercetătorii o pot utiliza atunci când investesc în proiecte și în activități care intră în domeniul său de aplicare și care au un impact pozitiv substanțial asupra climei și mediului și care nu le aduc acestora prejudicii semnificative. Este referința pentru investițiile verzi din Uniune.

Amendamentul 7

Propunere de regulament

Considerentul 7

Textul propus de Comisie Amendamentul (7) Atunci când este relevant, parteneriatele trebuie să considere criteriile tehnice de examinare, prevăzute la articolul 3 din Regulamentul (UE) 2020/852, și principiul de „a nu prejudicia în mod semnificativ”, prevăzut la articolul 17 din regulamentul respectiv, drept un instrument de creștere a gradului de pregătire a proiectelor lor și de îmbunătățire a accesului la finanțarea verde, elemente care vor fi esențiale pentru preluarea pe piață și implementarea pe scară mai largă a tehnologiilor și soluțiilor inovatoare realizate în cadrul parteneriatelor respective. Dovezile științifice se află în centrul criteriilor tehnice de examinare. Cercetarea și inovarea avute în vedere de parteneriate trebuie să aibă un rol important în a-i ajuta pe operatorii economici să atingă sau să depășească standardele și pragurile stabilite în regulament și să asigure actualizarea criteriilor tehnice de examinare și concordanța acestora cu obiectivele Pactului verde european. (7) Atunci când este relevant, parteneriatele trebuie să considere criteriile tehnice de examinare, prevăzute la articolul 3 din Regulamentul (UE) 2020/852, și principiul de „a nu prejudicia în mod semnificativ”, prevăzut la articolul 17 din regulamentul respectiv, dacă activitatea întreprinderii comune intră în domeniul de aplicare al respectivului regulament, drept un instrument de creștere a gradului de pregătire a proiectelor lor și de îmbunătățire a accesului la finanțarea verde, elemente care vor fi esențiale pentru preluarea pe piață și implementarea pe scară mai largă a tehnologiilor și soluțiilor inovatoare realizate în cadrul parteneriatelor respective. Dovezile științifice se află în centrul criteriilor tehnice de examinare. Cercetarea și inovarea avute în vedere de parteneriate trebuie să aibă un rol important în a-i ajuta pe operatorii economici să atingă sau să depășească standardele și pragurile stabilite în regulament și să asigure actualizarea criteriilor tehnice de examinare și concordanța acestora cu obiectivele Pactului verde european.

Amendamentul 8

Propunere de regulament

Considerentul 10

Textul propus de Comisie Amendamentul (10) Activitățile de cercetare și inovare desfășurate de întreprinderile comune trebuie să fie finanțate prin programul Orizont Europa. Pentru a obține un impact maxim, întreprinderile comune trebuie să dezvolte sinergii strânse cu alte programe și instrumente de finanțare ale Uniunii, în special cu cele care sprijină implementarea de soluții inovatoare, educația și dezvoltarea regională, astfel încât să accentueze coeziunea economică și socială și să reducă dezechilibrele . (10) Activitățile de cercetare și inovare desfășurate de întreprinderile comune trebuie să fie finanțate prin programul Orizont Europa. Pentru a obține un impact maxim, întreprinderile comune trebuie să dezvolte sinergii strânse cu alte programe și instrumente de finanțare ale Uniunii, în special cu cele care sprijină implementarea de soluții inovatoare sustenabile , educația și dezvoltarea regională, astfel încât să răspundă la provocările globale, să accentueze coeziunea economică și socială și să atenueze impactul asupra mediului .

Amendamentul 9

Propunere de regulament

Considerentul 11

Textul propus de Comisie Amendamentul (11) Noua abordare de politică privind parteneriatele europene, în special parteneriatele europene instituționalizate, necesită o nouă modalitate de instituire a cadrului juridic în care acestea ar urma să funcționeze. Înființarea de întreprinderi comune în temeiul articolului 187 din TFUE în scopul programului Orizont 2020 s-a dovedit a fi eficace în ceea ce privește punerea în aplicare, însă este necesar ca acest proces să fie intensificat. Prin urmare, scopul prezentului regulament este acela de a spori coerența, eficiența, eficacitatea și orientarea către impact a punerii în aplicare, printr-o transpunere armonizată a dispozițiilor programului Orizont Europa și a experienței dobândite ca urmare a punerii în aplicare a programelor din cadrul programului Orizont 2020 în dispoziții comune pentru toate întreprinderile comune. Regulamentul vizează să faciliteze crearea de colaborări și de sinergii între parteneriatele europene și să valorifice astfel la maximum interconexiunile acestora la nivel organizațional. Întreprinderile comune trebuie să caute oportunități de implicare a reprezentanților altor parteneriate europene în discuțiile purtate în cursul elaborării programelor lor de lucru, să identifice domeniile în care activitățile complementare sau comune ar putea aborda provocările într-un mod mai eficace și mai eficient, să evite suprapunerile, să își alinieze calendarele activităților și să asigure accesul la rezultate și alte mijloace relevante de schimb de cunoștințe. (11) Noua abordare de politică privind parteneriatele europene, în special parteneriatele europene instituționalizate, necesită o nouă modalitate de instituire a cadrului juridic în care acestea ar urma să funcționeze. Înființarea de întreprinderi comune în temeiul articolului 187 din TFUE în scopul programului Orizont 2020 s-a dovedit a fi eficace în ceea ce privește punerea în aplicare, însă este necesar ca acest proces să fie intensificat. Prin urmare, scopul prezentului regulament este acela de a spori coerența, eficiența, eficacitatea, orientarea către impact și valoarea adăugată societală a punerii în aplicare, printr-o transpunere armonizată a dispozițiilor programului Orizont Europa și a experienței dobândite ca urmare a punerii în aplicare a programelor din cadrul programului Orizont 2020 în dispoziții comune pentru toate întreprinderile comune. Regulamentul vizează să faciliteze crearea de colaborări și de sinergii între parteneriatele europene și să valorifice astfel la maximum interconexiunile acestora la nivel organizațional. Întreprinderile comune trebuie să caute oportunități de implicare a reprezentanților altor parteneriate europene în discuțiile purtate în cursul elaborării programelor lor de lucru, să identifice domeniile în care activitățile complementare sau comune ar putea aborda provocările într-un mod mai eficace și mai eficient, să evite suprapunerile, să își alinieze calendarele activităților și să asigure accesul la rezultate și alte mijloace relevante de schimb de cunoștințe.

Amendamentul 10

Propunere de regulament

Considerentul 12

Textul propus de Comisie Amendamentul (12) În urma identificării sinergiilor dintre ele, întreprinderile comune trebuie să vizeze stabilirea cotelor bugetare care vor fi utilizate pentru activitățile complementare sau comune dintre întreprinderile comune. În plus, prezentul regulament vizează îmbunătățirea eficienței și armonizarea normelor printr-o colaborare operațională intensificată și prin explorarea economiilor de scară, inclusiv prin instituirea birou administrativ comun care să ofere întreprinderilor comune funcții de sprijin orizontal. Biroul administrativ comun trebuie să faciliteze obținerea unui impact mai mare și a unui nivel mai ridicat de armonizare în punctele comune, menținând, în același timp, un anumit grad de flexibilitate pentru a răspunde nevoilor specifice ale fiecărei întreprinderi comune. Structura trebuie să fie instituită pe baza unor acorduri privind nivelul serviciilor care urmează să fie încheiate în comun de către întreprinderile comune. Funcțiile biroului administrativ comun trebuie să cuprindă funcții de coordonare și de sprijin administrativ în domeniile în care examinarea sa s-a dovedit eficientă și rentabilă și să țină seama de respectarea cerinței de asumare a răspunderii de către fiecare ordonator de credite în parte. Cadrul juridic trebuie să fie conceput astfel încât să răspundă în mod optim nevoilor comune ale întreprinderilor comune , să asigure colaborarea strânsă a acestora din urmă și să exploreze toate sinergiile posibile dintre parteneriatele europene și deci dintre diferitele părți ale programului Orizont Europa, precum și dintre celelalte programe gestionate de întreprinderile comune. (12) În urma identificării sinergiilor dintre ele, întreprinderile comune trebuie să vizeze stabilirea cotelor bugetare care vor fi utilizate pentru activitățile complementare sau comune dintre întreprinderile comune. În plus, prezentul regulament vizează îmbunătățirea eficienței și armonizarea normelor printr-o colaborare operațională intensificată și prin explorarea economiilor de scară, inclusiv , dacă este cazul, a posibilității de a institui funcții administrative comune, care să ofere întreprinderilor comune sprijin orizontal. Creșterea numărului de funcții pe care le exercită în comun întreprinderile comune facilitează obținerea unui impact mai mare și a unui nivel mai ridicat de armonizare în punctele comune, menținând, în același timp, un anumit grad de flexibilitate pentru a răspunde nevoilor specifice ale fiecărei întreprinderi comune. Funcțiile biroului administrativ comun pot cuprinde funcții de coordonare și de sprijin administrativ în domeniile în care examinarea sa s-a dovedit eficientă și rentabilă și să țină seama de respectarea cerinței de asumare a răspunderii de către fiecare ordonator de credite în parte. Întreprinderile comune ar trebui să poată încheia în comun acorduri privind nivelul serviciilor , să asigure colaborarea strânsă a acestora și să exploreze toate sinergiile posibile dintre parteneriatele europene și deci dintre diferitele părți ale programului Orizont Europa, precum și dintre celelalte programe gestionate de întreprinderile comune.

Amendamentul 11

Propunere de regulament

Considerentul 13 a (nou)

Textul propus de Comisie Amendamentul (13a) Întreprinderile comune ar trebui să își îmbunătățească cunoștințele și să aibă o abordare mai integrată și mai sistemică în gestionarea activităților în domeniile lor de cercetare. Complementaritatea și sinergia cu programele de lucru în colaborare în domeniul cercetării și cu Consiliul European pentru Cercetare ar alimenta un flux de inovare cu o dinamică de la bază la vârf. Aceasta ar crea oportunități de cercetare în domenii care nu sunt luate în considerare în prezent și ar promova deopotrivă aplicații în alte sectoare, atât în amonte, cât și în avalul fluxului de inovare.

Amendamentul 12

Propunere de regulament

Considerentul 14

Textul propus de Comisie Amendamentul (14) Programul Orizont Europa introduce o abordare mai strategică, mai coerentă și axată mai mult pe impact cu privire la parteneriatele europene, pe baza învățămintelor desprinse din evaluarea intermediară a programului Orizont 2020. În concordanță cu noua ambiție, prezentul regulament vizează o utilizare mai eficace a parteneriatelor europene instituționalizate, concentrându-se în special asupra unor obiective, a unor rezultate și a unui impact clare, care pot fi obținute până în 2030, și asigurând o contribuție clară la prioritățile de politică și la politicile conexe ale Uniunii. Colaborarea și sinergiile strânse cu alte inițiative relevante la nivelul Uniunii, la nivel național și la nivel regional, în special cu alte parteneriate europene, sunt esențiale pentru obținerea unui impact mai mare și pentru asigurarea asimilării rezultatelor. La evaluarea impactului general, trebuie să se țină seama de investiții mai ample, care depășesc contribuțiile partenerilor și sunt generate de întreprinderile comune care contribuie la atingerea obiectivelor lor. (14) Programul Orizont Europa introduce o abordare mai strategică, mai coerentă și axată mai mult pe impact cu privire la parteneriatele europene, pe baza învățămintelor desprinse din evaluarea intermediară a programului Orizont 2020. În concordanță cu noua ambiție, prezentul regulament vizează o utilizare mai eficace a parteneriatelor europene instituționalizate, concentrându-se în special asupra unor obiective, a unor rezultate și a unui impact clare, care pot fi obținute până în 2030, și asigurând o contribuție clară la prioritățile de politică și la politicile conexe ale Uniunii. Colaborarea și sinergiile strânse cu alte inițiative relevante la nivelul Uniunii, la nivel național și la nivel regional, în special cu alte parteneriate europene, sunt esențiale pentru obținerea unui impact științific, socioeconomic și de mediu mai mare și pentru asigurarea asimilării rezultatelor. Comisia ar trebui să elaboreze orientări clare, simple și concrete pentru a favoriza diferite tipuri de sinergii, cum ar fi transferul de resurse, finanțarea alternativă, finanțarea cumulativă și finanțarea integrată. Este deosebit de important ca statele membre și regiunile să maximizeze alinierea strategiilor de specializare inteligentă și a programelor operaționale la programele de lucru ale întreprinderilor comune, pentru a permite un eventual mecanism de transfer de 5 % din fondurile structurale și de investiții europene către întreprinderile comune, astfel cum se prevede la articolul 15 alineatul (5) din Regulamentul privind programul Orizont Europa și sub rezerva condițiilor prevăzute în dispozițiile relevante din Regulamentul (UE) 2021/1060 al Parlamentului European și al Consiliului (1a) (Regulamentul privind dispozițiile comune). De asemenea, ar trebui analizate sinergiile și complementaritățile cu instituțiile financiare europene, cum ar fi Banca Europeană pentru Reconstrucție și Dezvoltare și Banca Europeană de Investiții, precum și între întreprinderile comune, și cu alte programe de finanțare ale Uniunii, alianțele industriale relevante cu fundațiile și trusturile caritabile. La evaluarea impactului general, trebuie să se țină seama de investiții mai ample, care depășesc contribuțiile partenerilor și sunt generate de întreprinderile comune care contribuie la atingerea obiectivelor lor , pentru a facilita accelerarea preluării pe piață a soluțiilor inovatoare .

Amendamentul 13

Propunere de regulament

Considerentul 15

Textul propus de Comisie Amendamentul (15) Prezentul regulament se bazează pe principiile și criteriile stabilite în Regulamentul privind programul Orizont Europa, printre care și deschiderea și transparența, un puternic efect de pârghie și angajamentele pe termen lung ale tuturor părților implicate. Unul dintre obiectivele prezentului regulament este de a asigura deschiderea inițiativelor pentru o gamă largă de entități, inclusiv pentru nou-veniți. Parteneriatele trebuie să fie deschise oricărei entități care dorește și este capabilă să acționeze în vederea atingerii obiectivului comun, trebuie să promoveze o participare largă și activă a părților interesate în activitățile, componența și guvernanța lor și să asigure că rezultatele vor fi în beneficiul tuturor europenilor, în special printr-o difuzare largă a rezultatelor și prin activități premergătoare implementării în întreaga Uniune. (15) Prezentul regulament se bazează pe principiile și criteriile stabilite în Regulamentul privind programul Orizont Europa, printre care și deschiderea și transparența, un puternic efect de pârghie și angajamentele pe termen lung ale tuturor părților implicate. Unul dintre obiectivele prezentului regulament este de a asigura deschiderea inițiativelor pentru o gamă largă de entități, inclusiv pentru nou-veniți. Parteneriatele trebuie să fie deschise oricărei entități care dorește și este capabilă să acționeze în vederea atingerii obiectivului comun, trebuie să promoveze o participare largă și activă a părților interesate în activitățile, componența și guvernanța lor și să asigure că rezultatele vor fi în beneficiul tuturor europenilor, contribuind în același timp la dezvoltarea globală sustenabilă, în special printr-o difuzare cât mai largă posibil a rezultatelor și prin activități premergătoare implementării în întreaga Uniune.

Amendamentul 14

Propunere de regulament

Considerentul 17 a (nou)

Textul propus de Comisie Amendamentul (17a) O parte din cele 5,4 miliarde EUR alocate programului Orizont Europa din Next Generation EU în temeiul acordului interinstituțional privind cadrul financiar multianual pentru perioada 2021-2027 („CFM”) poate contribui la creșterea fondurilor întreprinderilor comune. Contribuția respectivă poate fi, de asemenea, completată prin dezangajări, conform prevederilor de la articolul 15 alineatul (3) din Regulamentul (UE, Euratom) 2018/1046 al Parlamentului European și al Consiliului (1a) („Regulamentul financiar”), și ajustată pentru a reflecta contribuțiile țărilor asociate. Contribuțiile suplimentare din partea Uniunii în conformitate cu articolul 13 din Regulamentul privind programul Orizont Europa, articolul 5 din Regulamentul (EU, Euratom) 2020/2093 al Consiliului („Regulamentul privind CFM”) (1b) și articolul 15 alineatul (3) din Regulamentul financiar trebuie să se distribuie echitabil la clusterele de la Pilonul II al programului Orizont Europa, ținând seama de prioritățile de cercetare ale Uniunii, dar și de obiectivele sale politice. Orice contribuție suplimentară a Uniunii ar trebui să fie completată de contribuții echivalente din partea altor membri decât Uniunea.

Amendamentul 15

Propunere de regulament

Considerentul 18

Textul propus de Comisie Amendamentul (18) În concordanță cu ambițiile stabilite în Regulamentul privind programul Orizont Europa, una dintre condițiile prealabile pentru înființarea de parteneriate instituționalizate este asigurarea contribuțiilor partenerilor întreaga durată a inițiativelor. În acest context, partenerii privați trebuie să furnizeze o parte semnificativă din contribuțiile lor sub formă de contribuții în natură la costurile operaționale ale întreprinderii comune. Întreprinderile comune trebuie să poată căuta măsuri de facilitare a acestor contribuții prin intermediul programelor lor de lucru , în special prin reducerea ratelor de finanțare . Aceste măsuri trebuie să se bazeze pe nevoile specifice ale unei întreprinderi comune și pe activitățile subiacente. În cazuri justificate, trebuie să fie posibilă introducerea unor condiții suplimentare, prin care să se impună participarea unui membru al întreprinderii comune sau a entităților sale constitutive sau afiliate, fiind vizate activitățile în care partenerii industriali ai întreprinderii comune pot să aibă un rol esențial , cum ar fi demonstrațiile la scară largă și proiectele emblematice, și să contribuie mai mult prin rate de finanțare mai scăzute . Nivelul de participare a membrilor trebuie să fie monitorizat de către directorul executiv, astfel încât consiliul de conducere să fie împuternicit să ia măsurile corespunzătoare, asigurându-se un echilibru între angajamentul partenerilor și deschidere. În cazuri justificate în mod corespunzător, cheltuielile de capital, de exemplu pentru demonstranții la scară largă sau pentru proiecte emblematice, pot fi considerate costuri eligibile conform cadrului juridic aplicabil. (18) În concordanță cu ambițiile stabilite în Regulamentul privind programul Orizont Europa, una dintre condițiile prealabile pentru înființarea de parteneriate instituționalizate este asigurarea contribuțiilor partenerilor întreaga durată a inițiativelor. În acest context, partenerii privați trebuie să furnizeze o parte semnificativă din contribuțiile lor sub formă de contribuții în natură la costurile operaționale ale întreprinderii comune. Întreprinderile comune trebuie să poată căuta măsuri de facilitare a acestor contribuții prin intermediul programelor lor de lucru. Aceste măsuri trebuie să se bazeze pe nevoile specifice ale unei întreprinderi comune și pe activitățile subiacente. În cazuri justificate, trebuie să fie posibilă introducerea unor condiții suplimentare, prin care să se impună participarea unui membru al întreprinderii comune sau a entităților sale constitutive sau afiliate, fiind vizate activitățile în care partenerii industriali ai întreprinderii comune pot să aibă un rol esențial sau să realizeze un program de sistem integrat . Nivelul de participare a membrilor trebuie să fie monitorizat de către directorul executiv, astfel încât consiliul de conducere să fie împuternicit să ia măsurile corespunzătoare, asigurându-se un echilibru între angajamentul partenerilor și deschidere. În cazuri justificate în mod corespunzător, cheltuielile de capital, de exemplu pentru demonstranții la scară largă sau pentru proiecte emblematice, pot fi considerate costuri eligibile conform cadrului juridic aplicabil.

Amendamentul 16

Propunere de regulament

Considerentul 19

Textul propus de Comisie Amendamentul (19) În conformitate cu principiul repartizării echitabile a contribuțiilor în rândul membrilor întreprinderilor comune, contribuțiile financiare la costurile administrative ale întreprinderilor comune trebuie să fie împărțite în mod egal între Uniune și membri, alții decât Uniunea. Abaterile de la acest principiu trebuie luate în considerare numai în cazuri excepționale și justificate în mod corespunzător, precum cel în care, dată fiind dimensiunea sau componența unui membru al întreprinderii comune, altul decât Uniunea, nivelul contribuțiilor rezultate pentru fiecare entitate constitutivă sau afiliată, în special întreprinderi mici și mijlocii (IMM-uri), ar fi atât de ridicat încât ar periclita grav stimulentul de a deveni sau de a rămâne o entitate constitutivă sau afiliată a membrului întreprinderii comune. În astfel de cazuri, procentajul minim al contribuției financiare anuale la costurile administrative ale întreprinderii comune furnizate de membri, alții decât Uniunea, trebuie să fie de 20 % din costurile administrative anuale totale, iar contribuțiile IMM-urilor trebuie să fie semnificativ mai mici decât cele ale entităților constitutive sau afiliate mai mari. După atingerea unei mase critice de membri, care permite o contribuție mai mare de 20 % din costurile administrative anuale totale, contribuțiile anuale pentru fiecare entitate constitutivă sau afiliată trebuie să fie menținute sau majorate, în scopul majorării treptate a cotei membrilor, alții decât Uniunea, din contribuția totală la costurile administrative anuale ale întreprinderii comune. Membrii întreprinderii comune, alții decât Uniunea, trebuie să depună eforturi pentru a spori numărul de entități constitutive sau afiliate, astfel încât să maximizeze contribuția la 50 % din costurile administrative ale întreprinderii comune pe întreaga durată a acesteia. (19) Raportul dintre costurile administrative și bugetul total ar trebui să aibă o valoare comparabilă la nivelul tuturor întreprinderilor comune și nu ar trebui să depășească 5 % din bugetul lor. În plus, în conformitate cu principiul repartizării echitabile a contribuțiilor în rândul membrilor întreprinderilor comune, contribuțiile financiare la costurile administrative ale întreprinderilor comune trebuie să fie împărțite în mod egal între Uniune și membri, alții decât Uniunea. Membrii, alții decât Uniunea, ar trebui să convină între ei cu privire la distribuirea echitabilă a părții lor din cheltuielile administrative ale întreprinderilor comune. Abaterile de la acest principiu trebuie luate în considerare numai în cazuri excepționale și justificate în mod corespunzător, precum cel în care, dată fiind dimensiunea sau componența unui membru al întreprinderii comune, altul decât Uniunea, nivelul contribuțiilor rezultate pentru fiecare entitate constitutivă sau afiliată, în special întreprinderi mici și mijlocii (IMM-uri), organizații de cercetare sau universități, ar fi atât de ridicat încât ar periclita grav stimulentul de a deveni sau de a rămâne o entitate constitutivă sau afiliată a membrului întreprinderii comune. În astfel de cazuri, procentajul minim al contribuției financiare anuale la costurile administrative ale întreprinderii comune furnizate de membri, alții decât Uniunea, trebuie să fie de 20 % din costurile administrative anuale totale, iar contribuțiile IMM-urilor , ale organizațiilor de cercetare și ale universităților trebuie să fie semnificativ mai mici decât cele ale entităților constitutive sau afiliate mai mari. După atingerea unei mase critice de membri, care permite o contribuție mai mare de 20 % din costurile administrative anuale totale, contribuțiile anuale pentru fiecare entitate constitutivă sau afiliată trebuie să fie menținute sau majorate, în scopul majorării treptate a cotei membrilor, alții decât Uniunea, din contribuția totală la costurile administrative anuale ale întreprinderii comune. Membrii întreprinderii comune, alții decât Uniunea, trebuie să depună eforturi pentru a spori numărul de entități constitutive sau afiliate, astfel încât să maximizeze contribuția la 50 % din costurile administrative ale întreprinderii comune pe întreaga durată a acesteia.

Amendamentul 17

Propunere de regulament

Considerentul 20

Textul propus de Comisie Amendamentul (20) Regulamentul privind programul Orizont Europa cuprinde cerința ca partenerii să își manifeste angajamentul pe termen lung, ceea ce presupune și o cotă minimă de investiții publice și/sau private. În consecință, este necesar ca Uniunea să identifice în prezentul regulament membrii fondatori stabiliți în statele membre sau în țări asociate la programul Orizont Europa ori din cadrul unor organizații internaționale. Cu toate acestea, acolo unde este necesar, trebuie să se prevadă posibilitatea de a extinde baza de membri ai întreprinderilor comune după instituirea acestora, prin includerea de membri asociați selectați în urma unor proceduri deschise și transparente , ținându-se seama în special de noile evoluții tehnologice sau de asocierea altor țări la programul Orizont Europa. Posibilitatea de a deveni parteneri contribuitori ai acestor întreprinderi comune trebuie să le fie oferită și entităților juridice interesate să sprijine obiectivele întreprinderilor comune în domeniile lor specifice de cercetare, fără ca acestea să devină membre. (20) Regulamentul privind programul Orizont Europa cuprinde cerința ca partenerii să își manifeste angajamentul pe termen lung, ceea ce presupune și o cotă minimă de investiții publice și/sau private. În consecință, este necesar ca Uniunea să identifice în prezentul regulament membrii fondatori stabiliți în statele membre sau în țări asociate la programul Orizont Europa ori din cadrul unor organizații internaționale. Cu toate acestea, acolo unde este necesar, trebuie să se prevadă posibilitatea de a extinde baza de membri ai întreprinderilor comune după instituirea acestora, prin includerea de membri asociați selectați în urma unor cereri de exprimare a interesului și proceduri de selectare ulterioare periodice, deschise și corecte , ținându-se seama de avizul organului consultativ științific, precum și de noile evoluții tehnologice și abordări inovatoare sau de asocierea altor țări la programul Orizont Europa. Posibilitatea de a deveni parteneri contribuitori ai acestor întreprinderi comune trebuie să le fie oferită și entităților juridice interesate să sprijine obiectivele întreprinderilor comune în domeniile lor specifice de cercetare, fără ca acestea să devină membre.

Amendamentul 18

Propunere de regulament

Considerentul 21

Textul propus de Comisie Amendamentul (21) Instituirea unei întreprinderi comune asigură un parteneriat public-privat reciproc avantajos pentru membrii implicați, inclusiv prin promovarea certitudinii cu privire la alocările bugetare majore pentru industriile relevante pe o perioadă de șapte ani . A deveni membru fondator, membru asociat sau entitate constitutivă sau afiliată permite dobândirea de influență , fie în mod direct, fie prin intermediul reprezentanților industriei, în consiliul de conducere al întreprinderii comune . Consiliul de conducere este organul decizional al întreprinderii comune, care adoptă decizii cu privire la orientarea strategică pe termen lung a parteneriatului și la prioritățile anuale ale acestuia. Membrii fondatori și membrii asociați, precum și, dacă este cazul, reprezentanții entităților constitutive ale acestora, trebuie, prin urmare, să poată contribui la agenda întreprinderii comune și la stabilirea priorităților prin adoptarea și eventuala modificare a agendei strategice de cercetare și inovare, precum și prin adoptarea programului anual de lucru, inclusiv a conținutului cererilor de propuneri, a ratei de finanțare aplicabile pentru fiecare subiect de cerere de propuneri și a normelor conexe privind procedurile de depunere, de evaluare, de selecție, de atribuire și de reexaminare. (21) Instituirea unei întreprinderi comune asigură un parteneriat public-privat reciproc avantajos pentru membrii implicați, inclusiv prin promovarea certitudinii cu privire la alocările bugetare majore pentru industriile relevante pe o perioadă de șapte ani și prin furnizarea semnalului politic , a planificării consolidate și a certitudinii cu privire la investitori . Consiliul de conducere este organul decizional al întreprinderii comune, care adoptă decizii cu privire la orientarea strategică pe termen lung a parteneriatului și la prioritățile anuale ale acestuia pe baza contribuției partenerilor, inclusiv a sectorului privat, a comunității științifice, a reprezentanților statelor membre și a organizațiilor non-profit ale societății civile, active în domeniul întreprinderii comune relevante . Membrii fondatori și membrii asociați, precum și, dacă este cazul, reprezentanții entităților constitutive ale acestora împreună cu toate celelalte părți interesate relevante , trebuie, prin urmare, să poată contribui la agenda întreprinderii comune și la stabilirea priorităților prin adoptarea și eventuala revizuire a agendei strategice de cercetare și inovare, precum și prin adoptarea programului anual de lucru, inclusiv a conținutului cererilor de propuneri, a ratei de finanțare aplicabile pentru fiecare subiect de cerere de propuneri și a normelor conexe privind procedurile de depunere, de evaluare, de selecție, de atribuire și de reexaminare.

Amendamentul 19

Propunere de regulament

Considerentul 22

Textul propus de Comisie Amendamentul (22) Este oportun ca membrii, alții decât Uniunea, să se angajeze să pună în aplicare prezentul regulament prin intermediul unei scrisori de angajament. Scrisorile de angajament respective trebuie să fie valabile din punct de vedere juridic pe întreaga durată a inițiativei și să fie monitorizate cu atenție de întreprinderea comună și de Comisie. Întreprinderile comune trebuie să creeze un mediu juridic și organizațional care să le permită membrilor să își ducă la îndeplinire angajamentele, asigurând în același timp deschiderea continuă a inițiativei și transparența în cursul punerii în aplicare a acesteia, în special în ceea ce privește stabilirea priorităților și participarea la cererile de propuneri. (22) Întreprinderile comune ar trebui să poată lucra într-un mod suplu, simplu și flexibil și să dispună de un set de norme clare, sporind astfel atractivitatea pentru toate părțile interesate și, în special, pentru sectorul industrial, IMM-uri, organizații de cercetare și statele participante. Este oportun ca membrii, alții decât Uniunea, să se angajeze să pună în aplicare prezentul regulament prin intermediul unei scrisori de angajament. Scrisorile de angajament respective trebuie să fie publicate în timp util pe site-ul întreprinderii comune relevante, garantând respectarea regulilor de confidențialitate, și trebuie să fie valabile din punct de vedere juridic pe întreaga durată a inițiativei și să fie monitorizate cu atenție de întreprinderea comună și de Comisie. Întreprinderile comune trebuie să creeze un mediu juridic și organizațional care să le permită membrilor să își ducă la îndeplinire angajamentele, asigurând în același timp deschiderea continuă a inițiativei , transparența și respectarea normelor privind conflictele de interese, în cursul punerii în aplicare a acesteia, în special în ceea ce privește stabilirea priorităților și participarea la cererile de propuneri , promovând o participare de gen echilibrată și variată din punct de vedere geografic. Întreprinderile comune ar trebui, după caz, să identifice cererile de propuneri în care se promovează un rol de coordonare pentru IMM-urile participante.

Amendamentul 20

Propunere de regulament

Considerentul 23

Textul propus de Comisie Amendamentul (23) Creșterea gradului de simplificare reprezintă unul dintre fundamentele programului-cadru Orizont Europa. În acest context, trebuie să existe un mecanism simplificat de raportare pentru parteneri, care nu mai sunt obligați să raporteze costurile neeligibile. Contribuțiile în natură la activitățile operaționale trebuie să fie contabilizate exclusiv pe baza costurilor eligibile. Astfel se permite calcularea automată a contribuțiilor în natură la activitățile operaționale prin intermediul instrumentelor informatice ale programului Orizont Europa, se reduce sarcina administrativă a partenerilor și se eficientizează mecanismul de raportare a contribuțiilor. Contribuțiile în natură la activitățile operaționale trebuie să fie monitorizate cu atenție de către întreprinderile comune, iar directorul executiv al consiliului de conducere trebuie să elaboreze rapoarte periodice, pentru a se stabili dacă progresele înregistrate în direcția atingerii obiectivelor privind contribuțiile în natură sunt satisfăcătoare. Consiliul de conducere trebuie să evalueze atât eforturile depuse, cât și rezultatele obținute de membrii contribuitori la activitățile operaționale, precum și alți factori, cum ar fi nivelul de participare a IMM-urilor și atractivitatea inițiativei pentru nou-veniți. Când este necesar, Comisia trebuie să ia măsuri corespunzătoare de remediere și corective, ținând seama de principiile deschiderii și transparenței. (23) Creșterea gradului de simplificare reprezintă unul dintre fundamentele programului-cadru Orizont Europa. În acest context, trebuie să existe un mecanism simplificat de raportare pentru parteneri, care nu mai sunt obligați să raporteze costurile neeligibile. Contribuțiile în natură la activitățile operaționale trebuie să fie contabilizate exclusiv pe baza costurilor eligibile. Astfel se permite calcularea automată a contribuțiilor în natură la activitățile operaționale prin intermediul instrumentelor informatice ale programului Orizont Europa, se reduce sarcina administrativă a partenerilor și se eficientizează mecanismul de raportare a contribuțiilor. Contribuțiile în natură la activitățile operaționale trebuie să fie monitorizate cu atenție de către întreprinderile comune, iar directorul executiv al consiliului de conducere trebuie să elaboreze rapoarte periodice și să le publice în timp util pe site-ul întreprinderii comune relevante , pentru a se stabili dacă progresele înregistrate în direcția atingerii obiectivelor privind contribuțiile în natură sunt satisfăcătoare. Consiliul de conducere trebuie să evalueze atât eforturile depuse, cât și rezultatele obținute de membrii contribuitori la activitățile operaționale, precum și alți factori, cum ar fi nivelul de participare a IMM-urilor, atractivitatea inițiativei pentru nou-veniți și diversitatea geografică . Când este necesar, Comisia trebuie să ia măsuri corespunzătoare de remediere și corective, ținând seama de principiile deschiderii și transparenței.

Amendamentul 21

Propunere de regulament

Considerentul 24

Textul propus de Comisie Amendamentul (24) Întreprinderile comune trebuie să ofere membrilor, alții decât Uniunea, oportunități și stimulente sistematice, pentru ca aceștia să combine activitățile lor de cercetare și inovare cu cele ale întreprinderii comune. Activitățile suplimentare nu trebuie să beneficieze de sprijin financiar din partea întreprinderii comune. Ele pot fi însă contabilizate cu titlu de contribuții în natură ale membrilor atunci când contribuie la obiectivele întreprinderii comune și sunt direct legate de activitățile acesteia. Legătura respectivă poate fi stabilită prin preluarea rezultatelor obținute în urma acțiunilor indirecte finanțate de întreprinderea comună sau a inițiativelor precedente ale acesteia sau prin demonstrarea unei valori adăugate europene semnificative. Este necesar ca prezentul regulament să conțină dispoziții mai specifice privind domeniul de aplicare al activităților suplimentare pentru fiecare întreprindere comună, în măsura în care acest lucru este necesar pentru obținerea direcționalității și a impactului dorit. Consiliile de conducere ale întreprinderilor comune trebuie să decidă, de asemenea, dacă la evaluarea contribuțiilor este necesar să se utilizeze metode de simplificare, cum ar fi sumele forfetare sau costurile unitare, în scopul simplificării, al obținerii unui bun raport cost-eficacitate și al atingerii unui nivel corespunzător de protecție a datelor comerciale confidențiale. (24) Întreprinderile comune trebuie să ofere membrilor, alții decât Uniunea, oportunități și stimulente sistematice, pentru ca aceștia să combine activitățile lor de cercetare și inovare cu cele ale întreprinderii comune. Activitățile suplimentare nu trebuie să beneficieze de sprijin financiar din partea întreprinderii comune. Ele pot fi însă contabilizate cu titlu de contribuții în natură ale membrilor atunci când contribuie la obiectivele întreprinderii comune și sunt direct legate de activitățile acesteia. Legătura respectivă poate fi stabilită prin preluarea rezultatelor obținute în urma acțiunilor indirecte finanțate de întreprinderea comună sau a inițiativelor precedente ale acesteia sau prin demonstrarea unei valori adăugate europene semnificative. Este necesar ca prezentul regulament să conțină dispoziții mai specifice privind identificarea domeniului de aplicare al activităților suplimentare în cel mai transparent mod posibil pentru fiecare întreprindere comună, în măsura în care acest lucru este necesar pentru obținerea direcționalității și a impactului dorit. Consiliile de conducere ale întreprinderilor comune trebuie să decidă, de asemenea, dacă la evaluarea contribuțiilor este necesar să se utilizeze metode de simplificare, cum ar fi sumele forfetare sau costurile unitare, în scopul simplificării, al obținerii unui bun raport cost-eficacitate și al atingerii unui nivel corespunzător de protecție a datelor comerciale confidențiale.

Amendamentul 22

Propunere de regulament

Considerentul 24 a (nou)

Textul propus de Comisie Amendamentul (24a) Pentru a sprijini carierele tinerilor cercetători și a stimula excelența în cercetare și inovare, întreprinderile comune ar trebui să furnizeze informații actualizate și cereri de propuneri deschise periodice studenților doctoranzi și postdoctoranzi, în domeniul de competență al întreprinderii comune relevante, încurajând, acolo unde este relevant, complementarități și sinergii cu acțiunile Marie Skłodowska-Curie.

Amendamentul 23

Propunere de regulament

Considerentul 25

Textul propus de Comisie Amendamentul (25) Guvernanța întreprinderilor comune trebuie să asigure faptul că procesele decizionale ale acestora sunt adaptate la evoluția rapidă a mediului socioeconomic și tehnologic și la provocările globale. Întreprinderile comune trebuie să beneficieze de expertiza, consilierea și sprijinul tuturor părților interesate relevante, pentru a-și îndeplini sarcinile în mod eficace și pentru a asigura sinergii la nivelul Uniunii și la nivel național. Prin urmare, întreprinderile comune trebuie să fie împuternicite să înființeze organe consultative care să le ofere consiliere de specialitate și să îndeplinească orice altă sarcină de natură consultativă necesară pentru realizarea obiectivelor întreprinderilor comune. La înființarea organelor consultative, întreprinderile comune trebuie să asigure o reprezentare echilibrată a experților în domeniul de aplicare al activităților întreprinderii comune , inclusiv în ceea ce privește echilibrul de gen . Consilierea oferită de aceste organe trebuie să includă perspective științifice, precum și perspectivele autorităților naționale și regionale și ale altor părți interesate ale întreprinderilor comune. (25) Guvernanța întreprinderilor comune trebuie să asigure faptul că procesele decizionale ale acestora sunt transparente și adaptate la evoluția rapidă a mediului socioeconomic și tehnologic și la provocările globale. Organele de conducere ale întreprinderilor comune trebuie să ia în considerare principiul echilibrului de gen și diversitatea geografică. Întreprinderile comune trebuie să beneficieze de expertiza, consilierea și sprijinul tuturor părților interesate relevante, inclusiv, printre altele, ale universităților și ale altor organizații de cercetare, ale reprezentanților industriei și IMM-urilor pentru a-și îndeplini sarcinile în mod eficace și pentru a asigura sinergii la nivelul Uniunii, la nivel național și regional . Prin urmare, întreprinderile comune trebuie să fie împuternicite să înființeze organe consultative care să le ofere consiliere de specialitate și să îndeplinească orice altă sarcină de natură consultativă necesară pentru realizarea obiectivelor întreprinderilor comune. La înființarea organelor consultative, întreprinderile comune trebuie să asigure o reprezentare echilibrată a experților în domeniul de aplicare al activităților întreprinderii comune. Consilierea oferită de aceste organe trebuie să includă perspective științifice, precum și perspectivele autorităților naționale și regionale, ale altor părți interesate ale întreprinderilor comune și ale organizațiilor societății civile .

Amendamentul 24

Propunere de regulament

Considerentul 26

Textul propus de Comisie Amendamentul (26) Întreprinderile comune trebuie să poată înființa un organ consultativ cu funcție de consiliere științifică. Organul respectiv sau membrii săi trebuie să fie în măsură să ofere în mod independent consiliere științifică și sprijin întreprinderii comune în cauză . Consilierea științifică trebuie să se refere, în special, la planurile anuale de lucru, la activitățile suplimentare și la orice alt aspect al sarcinilor întreprinderilor comune, după cum este necesar. (26) Întreprinderile comune trebuie să înființeze un organ consultativ cu funcție de consiliere științifică. Organul respectiv sau membrii săi trebuie să fie în măsură să ofere consiliere științifică și sprijin întreprinderii comune relevante, independent de membrii altor organe de conducere ale întreprinderii . Consilierea științifică trebuie să se refere, în special, la agenda de cercetare și inovare strategică, la planurile anuale de lucru, la activitățile suplimentare , la impactul socioeconomic, de mediu și climatic, la potențiali noi membri și la orice alt aspect al sarcinilor întreprinderilor comune, după cum este necesar.

Amendamentul 25

Propunere de regulament

Considerentul 26 a (nou)

Textul propus de Comisie Amendamentul (26a) Consiliile de conducere ar trebui să furnizeze organismului științific consultativ informații în timp util cu privire la deciziile privind recomandările și avizele propuse de organismul științific consultativ. Respectivele decizii ar trebui să fie puse la dispoziția publicului.

Amendamentul 26

Propunere de regulament

Considerentul 28

Textul propus de Comisie Amendamentul (28) Pentru a se asigura faptul că întreprinderile comune cunosc pozițiile și punctele de vedere ale părților interesate din întregul lanț valoric din domeniile lor respective, este necesar ca întreprinderile comune să aibă posibilitatea de a-și înființa propriile grupuri consultative ale părților interesate, care să fie consultate în aspecte orizontale sau în chestiuni specifice, în funcție de nevoile fiecărei întreprinderi comune. Aceste grupuri trebuie să fie deschise tuturor părților interesate din sectorul public și din sectorul privat, inclusiv grupurilor de interese organizate și grupurilor de interese internaționale din statele membre, din țările asociate și din alte țări, care își desfășoară activitatea în domeniul întreprinderii comune. (28) Pentru a se asigura faptul că întreprinderile comune cunosc pozițiile și punctele de vedere ale părților interesate din întregul lanț valoric din domeniile lor respective, este necesar ca întreprinderile comune să aibă posibilitatea de a-și înființa propriile grupuri consultative ale părților interesate, care să fie consultate în aspecte orizontale sau în chestiuni specifice, în funcție de nevoile fiecărei întreprinderi comune. Aceste grupuri trebuie să fie deschise tuturor părților interesate din sectorul public și din sectorul privat, inclusiv grupurilor de interese organizate , organizațiilor societății civile și grupurilor de interese internaționale din statele membre, din țările asociate și din alte țări, care își desfășoară activitatea în domeniul întreprinderii comune.

Amendamentul 27

Propunere de regulament

Considerentul 29

Textul propus de Comisie Amendamentul (29) Întreprinderile comune trebuie să funcționeze într-un mod deschis și transparent, furnizând toate informațiile relevante, în timp util, organismelor lor corespunzătoare și promovându-și activitățile, inclusiv activitățile de informare și diseminare, în rândul publicului larg. (29) Întreprinderile comune trebuie să funcționeze într-un mod simplu, flexibil, deschis , corect și transparent, furnizând toate informațiile relevante, în timp util, organismelor lor corespunzătoare și promovându-și activitățile, inclusiv activitățile de informare și diseminare, în rândul publicului larg , angajându-se în campanii de sensibilizare și promovând activitățile educaționale și de diseminare, cu implicarea rețelelor universitare, științifice și de cunoștințe, a partenerilor sociali și economici, a mass-mediei, a organizațiilor care reprezintă industria și IMM-urile, precum și a altor actori. Toate întreprinderile comune ar trebui să depună eforturi specifice pentru a se asigura că publicul este informat suficient și în timp util cu privire la activitățile lor și ar trebui să prezinte informații adecvate pe site-urile lor respective, inclusiv publicarea documentației pertinente precum activități anuale, rapoarte intermediare de activitate, ordini de zi și procese-verbale ale reuniunilor consiliului, conform normelor privind confidențialitatea. Ele ar trebui să intensifice dialogul cu societatea, să crească gradul de conștientizare, să favorizeze participarea activă în toate etapele anchetei științifice, permițând astfel cetățenilor să conceapă soluții în comun, să își aducă contribuția la idei și să creeze atitudini constructive cu privire la activitățile și rezultatele întreprinderilor comune, sporind astfel încrederea în soluțiile tehnologice la provocările actuale și viitoare.

Amendamentul 28

Propunere de regulament

Considerentul 30

Textul propus de Comisie Amendamentul (30) Întreprinderile comune trebuie să fie implementate cu ajutorul unei structuri și al unor norme care sporesc eficiența și asigură simplificarea. În acest scop, întreprinderile comune trebuie să adopte norme financiare specifice nevoilor lor, în conformitate cu articolul 71 din Regulamentul (UE, Euratom) 2018/1046 al Parlamentului European și al Consiliului (2). (30) Structura de guvernare și biroul consacrat programului sunt caracteristici unice ale întreprinderilor comune, care ar trebui să permită un nivel mai ridicat de operațiuni bazate pe încredere. Întreprinderile comune trebuie să fie implementate cu ajutorul unei structuri și al unor norme care le sporesc impactul, eficiența și asigură simplificarea administrativă maximă pentru beneficiari și reducerea sarcinii administrative a acestora . În acest scop, întreprinderile comune trebuie să adopte norme financiare specifice nevoilor lor, în conformitate cu articolul 71 din Regulamentul (UE, Euratom) 2018/1046 al Parlamentului European și al Consiliului (2). Pentru a permite întreprinderilor comune să își îndeplinească sarcinile și activitățile suplimentare, ar trebui să se asigure un număr adecvat de angajați și de grade de salarizare.

Amendamentul 29

Propunere de regulament

Considerentul 32

Textul propus de Comisie Amendamentul (32) Participarea la acțiunile indirecte finanțate de către întreprinderile comune în cadrul programului Orizont Europa trebuie să respecte normele stabilite în Regulamentul privind programul Orizont Europa. Întreprinderile comune trebuie să asigure aplicarea consecventă a normelor respective, pe baza măsurilor relevante adoptate de Comisie. Întreprinderile comune trebuie să utilizeze modelul de acord de grant pentru întreprinderi întocmit de Comisie. În ceea ce privește perioada de formulare a obiecțiilor cu privire la transferurile de proprietate asupra rezultatelor menționate la [articolul 36 alineatul (4)] din Regulamentul privind programul Orizont Europa, trebuie luată în considerare durata ciclurilor de inovare din domeniile acoperite de respectivele întreprinderi comune. (32) Participarea la acțiunile indirecte finanțate de către întreprinderile comune în cadrul programului Orizont Europa trebuie să respecte normele stabilite în Regulamentul privind programul Orizont Europa. Este posibil ca IMM-urile, în special, să nu dispună de resursele necesare pentru a se implica activ în proiecte europene și ar trebui să fie sprijinite de toate întreprinderile comune pentru a participa la activitățile lor. Cu toate acestea, pentru a încuraja participarea IMM-urilor, întreprinderile comune ar trebui să poată aplica rate de rambursare diferite pentru finanțarea din partea Uniunii în cadrul unei acțiuni, în funcție de tipul de participant. Ratele de rambursare ar trebui indicate în programul de lucru. Întreprinderile comune trebuie să asigure aplicarea consecventă a normelor respective, pe baza măsurilor relevante adoptate de Comisie. Întreprinderile comune trebuie să utilizeze modelul de acord de grant pentru întreprinderi întocmit de Comisie. În ceea ce privește perioada de formulare a obiecțiilor cu privire la transferurile de proprietate asupra rezultatelor menționate la [articolul 36 alineatul (4)] din Regulamentul privind programul Orizont Europa, trebuie luată în considerare durata ciclurilor de inovare din domeniile acoperite de întreprinderile comune relevante .

Amendamentul 30

Propunere de regulament

Considerentul 32 a (nou)

Textul propus de Comisie Amendamentul (32a) Întrucât lipsa de abilități reprezintă un obstacol major în calea competitivității, întreprinderile comune ar trebui să contribuie în mod activ la reducerea decalajelor specifice în materie de abilități în întreaga Uniune și la adoptarea de măsuri de îmbunătățire a echilibrului între femei și bărbați și de abordare a dimensiunii de gen, inclusiv în domeniile STIM, prin acordarea de ajutor la dezvoltarea de noi cunoștințe și capital uman, prin implicarea în campanii de sensibilizare și prin promovarea activităților educaționale și de diseminare, cu implicarea rețelelor universitare, științifice și de cunoaștere, a partenerilor sociali și economici, a mass-mediei, a organizațiilor care reprezintă industria și IMM-urile, precum și a altor actori. Întreprinderile comune ar trebui să caute posibilități de informare a studenților care ar putea dori să urmeze o carieră în domeniul științei, tehnologiei, ingineriei și matematicii și în alte domenii legate de activitățile operaționale ale întreprinderilor comune. Întreprinderile comune ar trebui să fie unul dintre instrumentele de atragere a talentelor și reducere a exodului de creiere, menținând o circulație echilibrată a cercetătorilor și a cunoștințelor specializate.

Amendamentul 31

Propunere de regulament

Considerentul 33

Textul propus de Comisie Amendamentul (33) Unul dintre principalele scopuri ale întreprinderilor comune este să promoveze capacitățile economice ale Uniunii și, în special, suveranitatea științifică și tehnologică a acesteia. În plus, redresarea în urma pandemiei evidențiază necesitatea realizării de investiții în tehnologii-cheie precum 5G, IA, cloud, securitatea cibernetică și tehnologiile verzi, precum și în valorificarea acestor tehnologii în Uniune. Rezultatele generate de toți participanții vor juca un rol important în această privință și toți participanții, chiar și cei care nu au primit finanțare din partea Uniunii, vor profita de finanțarea din partea Uniunii grație rezultatelor generate în cadrul proiectului și grație drepturilor de acces la acestea. Prin urmare, în vederea protejării intereselor Uniunii, dreptul întreprinderilor comune de a formula obiecții cu privire la transferurile de proprietate asupra rezultatelor sau la acordarea unei licențe exclusive privind rezultatele trebuie să se aplice și în cazul participanților care nu au primit finanțare din partea Uniunii. În exercitarea acestui drept de a formula obiecții, întreprinderea comună trebuie să asigure un echilibru echitabil între interesele Uniunii și protecția drepturilor fundamentale în ceea ce privește rezultatele obținute de participanții fără finanțare, în conformitate cu principiul proporționalității, ținând seama de faptul că acești participanți nu au primit nicio finanțare din partea Uniunii pentru acțiunea în cadrul căreia au fost generate rezultatele. (33) Printre principalele scopuri ale întreprinderilor comune sunt: să promoveze capacitățile economice ale Uniunii și, în special, suveranitatea industrială, științifică și tehnologică a acesteia , precum și neutralitatea climatică, și să construiască o economie mai sustenabilă și mai competitivă prin inovații științifice, digitale și tehnologice . În plus, redresarea în urma pandemiei evidențiază necesitatea realizării de investiții în infrastructuri necesare și în tehnologii-cheie precum noile tehnologii de comunicare 5 G și 6 G, IA, cloud, securitatea cibernetică și tehnologiile verzi, precum și în valorificarea , implementarea și comercializarea acestor tehnologii în Uniune . Întreprinderile comune ar trebui să contribuie la promovarea științei deschise în conformitate cu principiile stabilite la articolele 14 și 39 din Regulamentul privind programul Orizont Europa, care prevăd că accesul la datele de cercetare ar trebui să fie „cât mai deschis cu putință, dar atât de închis cât este necesar”, ținând seama de interesele legitime ale beneficiarilor . Rezultatele generate de toți participanții vor juca un rol important în această privință și toți participanții, chiar și cei care nu au primit finanțare din partea Uniunii, vor profita de finanțarea din partea Uniunii grație rezultatelor generate în cadrul proiectului și grație drepturilor de acces la acestea. Prin urmare, în vederea protejării intereselor Uniunii, dreptul întreprinderilor comune de a formula obiecții cu privire la transferurile de proprietate asupra rezultatelor sau la acordarea unei licențe exclusive privind rezultatele trebuie să se aplice și în cazul participanților care nu au primit finanțare din partea Uniunii. În exercitarea acestui drept de a formula obiecții, întreprinderea comună trebuie să asigure un echilibru echitabil între interesele Uniunii și protecția drepturilor fundamentale în ceea ce privește rezultatele obținute de participanții fără finanțare, în conformitate cu principiul proporționalității, ținând seama de faptul că acești participanți nu au primit nicio finanțare din partea Uniunii pentru acțiunea în cadrul căreia au fost generate rezultatele.

Amendamentul 32

Propunere de regulament

Considerentul 38

Textul propus de Comisie Amendamentul (38) În conformitate cu [articolul 8 alineatul (2) litera (c)] din Regulamentul privind programul Orizont Europa, întreprinderile comune trebuie să adopte o abordare clară cu privire la ciclul lor de viață. În scopul protejării adecvate a intereselor financiare ale Uniunii, întreprinderile comune trebuie să fie constituite pentru o perioadă care se încheie la 31 decembrie 2031, astfel încât acestea să își poată exercita responsabilitățile în ceea ce privește punerea în aplicare a granturilor până la finalizarea ultimelor acțiuni indirecte lansate. (38) Întreprinderile comune ar trebui să fie finanțate prin programele Uniunii în temeiul CFM și, după caz, prin instrumentul Next Generation EU. În conformitate cu [articolul 8 alineatul (2) litera (c)] din Regulamentul privind programul Orizont Europa, întreprinderile comune trebuie să adopte o abordare clară cu privire la ciclul lor de viață. În scopul protejării adecvate a intereselor financiare ale Uniunii, întreprinderile comune trebuie să fie constituite pentru o perioadă care se încheie la 31 decembrie 2031, astfel încât acestea să își poată exercita responsabilitățile în ceea ce privește punerea în aplicare a granturilor până la finalizarea ultimelor acțiuni indirecte lansate.

Amendamentul 33

Propunere de regulament

Considerentul 38 a (nou)

Textul propus de Comisie Amendamentul (38a) În îndeplinirea activităților lor, întreprinderea comună, organismele sale și personalul său ar trebui să evite orice conflict de interese. Consiliul de conducere și directorii executivi ar trebui să adopte norme de prevenire, de evitare și de gestionare a conflictelor de interese. Membrii comitetului științific ar trebui să facă publică și să prezinte o declarație actualizată privind activitățile profesionale complete, interesele financiare și conflictele de interese.

Amendamentul 34

Propunere de regulament

Considerentul 39

Textul propus de Comisie Amendamentul (39) În contextul priorității Comisiei Europene reprezentate de „Pactul verde european” (3) sprijinit de Strategia revizuită a Uniunii în domeniul bioeconomiei (4), de Strategia UE în domeniul biodiversității (5), de comunicarea intitulată „O planetă curată pentru toți” (6), de Planul de acțiune pentru economia circulară (7) și de noua comunicare „De la fermă la consumator” (8), sectorul european al bioeconomiei, inclusiv IMM-urile, regiunile și producătorii primari, trebuie să devină neutru din punct de vedere climatic, circular într-o proporție mai mare și mai sustenabil, rămânând totodată competitiv la scară mondială. Un ecosistem de bioinovare puternic, eficient din punctul de vedere al utilizării resurselor și competitiv poate reduce dependența de materiile prime fosile și resursele minerale neregenerabile și poate accelera înlocuirea acestora. Grație inovării axate pe sustenabilitate și circularitate, el poate dezvolta produse, materiale, procese și substanțe nutritive biologice regenerabile din deșeuri și biomasă. Un astfel de ecosistem poate crea valoare și din materiile prime locale – inclusiv deșeuri, reziduuri și fluxuri secundare – pentru a genera locuri de muncă, creștere economică și dezvoltare în întreaga Uniune și nu doar în zonele urbane, ci și în teritoriile rurale și costiere unde se produce biomasă și care sunt adesea regiuni periferice și rareori beneficiază de dezvoltare industrială. (39) În contextul priorității Comisiei reprezentate de „Pactul verde european” (3) sprijinit de Strategia revizuită a Uniunii în domeniul bioeconomiei (4), de Strategia UE în domeniul biodiversității (5), de comunicarea intitulată „O planetă curată pentru toți” (6), de Planul de acțiune pentru economia circulară (7), de noua comunicare „De la fermă la consumator” (8) și de ODD ale ONU , sectorul european al bioeconomiei, inclusiv IMM-urile și întreprinderile nou-înființate , regiunile și producătorii primari, trebuie să devină neutru din punct de vedere climatic, circular într-o proporție mai mare și mai sustenabil, rămânând totodată competitiv la scară mondială. Un ecosistem de bioinovare puternic, eficient din punctul de vedere al utilizării resurselor și competitiv poate reduce dependența de materiile prime fosile și resursele minerale neregenerabile și poate accelera înlocuirea acestora. Grație inovării axate pe sustenabilitate și circularitate, el poate dezvolta produse, materiale, procese și substanțe nutritive biologice regenerabile din deșeuri și biomasă. Un astfel de ecosistem poate crea valoare și din materiile prime locale – inclusiv deșeuri, reziduuri și fluxuri secundare – pentru a genera locuri de muncă, creștere economică , socială și dezvoltare în întreaga Uniune și nu doar în zonele urbane, ci și în teritoriile rurale și costiere unde se produce biomasă și care sunt adesea regiuni periferice și rareori beneficiază de dezvoltare industrială , economică și socială. El poate contribui, de asemenea, la identificarea soluțiilor care utilizează tehnologii și abordări cu emisii negative.

Amendamentul 35

Propunere de regulament

Considerentul 40

Textul propus de Comisie Amendamentul (40) Întreprinderea comună pentru bioindustrii, instituită în cadrul programului Orizont 2020, s-a axat pe utilizarea sustenabilă a resurselor, în special în sectoarele cu un consum ridicat de resurse și cu impact ridicat, cum ar fi agricultura, industria textilă și construcțiile, vizând. de asemenea, în special operatorii, producătorii, uzinele și fabricile locale. Evaluarea intermediară a acestei întreprinderi comune, publicată în octombrie 2017, a cuprins un set solid de 34 de recomandări, care se reflectă în modul în care a fost concepută întreprinderea comună pentru bioeconomia circulară în Europa, instituită prin prezentul regulament. Întreprinderea comună pentru bioeconomia circulară în Europa nu constituie o continuare directă a întreprinderii comune pentru bioindustrii, ci mai degrabă un program care se bazează pe realizările predecesorului său și remediază deficiențele acestuia. În conformitate cu recomandările, întreprinderea comună pentru bioeconomia circulară în Europa trebuie să implice o gamă mai largă de părți interesate, inclusiv sectorul primar (agricultura, acvacultura, pescuitul și silvicultura), precum și furnizori de deșeuri, reziduuri și fluxuri secundare, autorități regionale și investitori, pentru a preveni disfuncționalitățile pieței și bioprocesele nesustenabile. Pentru a-și îndeplini obiectivele, această întreprindere comună trebuie să finanțeze numai proiecte care respectă principiul circularității, al sustenabilității și al limitelor planetare. (40) Întreprinderea comună pentru bioindustrii, instituită în cadrul programului Orizont 2020, s-a axat pe utilizarea sustenabilă a resurselor, în special în sectoarele cu un consum ridicat de resurse și cu impact ridicat, cum ar fi agricultura, industria textilă și construcțiile, vizând. de asemenea, în special operatorii, producătorii, uzinele și fabricile locale. Evaluarea intermediară a acestei întreprinderi comune, publicată în octombrie 2017, a cuprins un set solid de 34 de recomandări, care se reflectă în modul în care a fost concepută întreprinderea comună pentru bioeconomia circulară în Europa, instituită prin prezentul regulament. Întreprinderea comună pentru bioeconomia circulară în Europa nu constituie o continuare directă a întreprinderii comune pentru bioindustrii, ci mai degrabă un program care se bazează pe realizările predecesorului său și remediază deficiențele acestuia. În conformitate cu recomandările, întreprinderea comună pentru bioeconomia circulară în Europa trebuie să implice o gamă mai largă de părți interesate, inclusiv sectorul primar ( tehnologiile, agricultura, acvacultura, pescuitul și silvicultura), precum și furnizori de deșeuri, reziduuri și fluxuri secundare, autorități regionale și investitori, pentru a preveni disfuncționalitățile pieței și bioprocesele nesustenabile , precum și reprezentanți ai organizațiilor societății civile. În special, aceasta ar trebui să asigure deschiderea față de actorii mai mici . Pentru a-și îndeplini obiectivele, această întreprindere comună trebuie să finanțeze numai proiecte care respectă principiul circularității, al sustenabilității, al limitelor planetare și să le atenueze efectele sociale și de mediu potențiale .

Amendamentul 36

Propunere de regulament

Considerentul 41

Textul propus de Comisie Amendamentul (41) Întreprinderea comună pentru bioeconomia circulară în Europa trebuie să instituie grupuri de implementare care să servească drept organe consultative și să participe activ la discuțiile strategice purtate pentru stabilirea agendei parteneriatului. Este crucial ca respectivele organe consultative să fie incluse în structura de guvernanță, pentru a se asigura o participare mai largă și investiții private mai mari în sectorul bioeconomiei circulare. Grupurile de implementare trebuie, în special, să ofere sprijin reuniunilor strategice ale consiliului de conducere, în cadrul cărora liderii industriali și reprezentanții părților interesate, împreună cu reprezentanți la nivel înalt ai Comisiei, se alătură consiliului de conducere permanent pentru a discuta și a stabili direcția strategică a parteneriatului. (41) Întreprinderea comună pentru bioeconomia circulară în Europa trebuie să instituie grupuri de implementare care să servească drept organe consultative și să participe activ la discuțiile strategice purtate pentru stabilirea agendei parteneriatului. Este crucial ca respectivele organe consultative să fie incluse în structura de guvernanță, pentru a se asigura o participare mai largă și investiții private mai mari în sectorul bioeconomiei circulare. Grupurile de implementare trebuie, în special, să ofere sprijin reuniunilor strategice ale consiliului de conducere, în cadrul cărora liderii industriali și reprezentanții părților interesate, împreună cu reprezentanți la nivel înalt ai Comisiei, se alătură consiliului de conducere permanent pentru a discuta și a stabili direcția strategică a parteneriatului și a asigura sustenabilitatea socială și de mediu a acestuia .

Amendamentul 37

Propunere de regulament

Considerentul 42

Textul propus de Comisie Amendamentul (42) Principalul obiectiv al întreprinderii comune pentru o aviație curată trebuie să fie acela de a contribui la reducerea amprentei ecologice a aviației prin accelerarea dezvoltării de tehnologii aviatice neutre din punct de vedere climatic, în vederea implementării lor cât mai rapide, ceea ce reprezintă un aport semnificativ la obiectivele ambițioase privind atenuarea impactului asupra mediului enunțate în Pactul verde european, și anume o reducere a emisiilor cu 55 % până în 2030, comparativ cu nivelurile din 1990, și realizarea neutralității climatice până în 2050. Acest obiectiv poate fi realizat numai prin accelerarea și optimizarea proceselor de cercetare și inovare din domeniul aeronauticii și prin îmbunătățirea competitivității globale a industriei aviatice a Uniunii. Întreprinderea comună pentru o aviație curată trebuie, de asemenea, să se asigure că aviația mai curată continuă să fie sigură, securizată și eficientă pentru transportul aerian de pasageri și mărfuri. (42) Principalul obiectiv al întreprinderii comune pentru o aviație curată trebuie să fie acela de a contribui la reducerea amprentei ecologice a aviației prin accelerarea dezvoltării de tehnologii aviatice neutre din punct de vedere climatic, în vederea implementării lor cât mai rapide, ceea ce reprezintă un aport semnificativ la obiectivele ambițioase privind atenuarea impactului asupra mediului enunțate în Pactul verde european și în Regulamentul (UE) 2021/1119 al Parlamentului European și al Consiliului (1a) (Legea europeană a climei) , și anume o reducere a emisiilor cu 55 % până în 2030, comparativ cu nivelurile din 1990, și realizarea neutralității climatice cel târziu până în 2050 , în conformitate cu Acordul de la Paris . Acest obiectiv poate fi realizat numai prin accelerarea și optimizarea proceselor de cercetare și inovare din domeniul aeronauticii și prin îmbunătățirea competitivității globale a industriei aviatice a Uniunii. Întreprinderea comună pentru o aviație curată trebuie, de asemenea, să se asigure că aviația mai curată continuă să fie sigură, securizată și eficientă pentru transportul aerian de pasageri și mărfuri.

Amendamentul 38

Propunere de regulament

Considerentul 44 a (nou)

Textul propus de Comisie Amendamentul (44a) Aviația curată și sustenabilă, care se confruntă cu provocări semnificative din cauza pandemiei de COVID-19, a fost recunoscută ca un element esențial pentru succesul Uniunii într-o lume extrem de competitivă. Întreprinderea comună pentru o aviație curată ar putea extinde baza de sprijin pentru cercetarea aeronautică în diferite moduri. Ea ar putea contribui la importul de noi cunoștințe, soluții și potențial de inovare prin găsirea de idei în alte domenii și științe. De asemenea, ea ar putea permite studenților să contribuie într-un mediu industrial, îndeosebi în IMM-uri. Colaborarea fructuoasă dintre întreprinderile comune și instituțiile universitare poate duce la contracte de cercetare sponsorizate, la colaborări finanțate, la programe de stagii pentru studenți, la facilități specializate partajate, la programe afiliate industriei, la subvenții, recunoașteri și premii care impulsionează comunitatea universitară.

Amendamentul 39

Propunere de regulament

Considerentul 47

Textul propus de Comisie Amendamentul (47) Europa se confruntă cu provocarea de a trebui să joace un rol de lider în eforturile de internalizare a costurilor societale ale emisiilor de gaze cu efect de seră în modelul de afaceri din sectorul transportului aerian, continuând, în același timp, să asigure condiții de concurență echitabile pentru produsele europene pe piața mondială. Prin urmare, întreprinderea comună pentru o aviație curată trebuie să sprijine reprezentanții europeni în eforturile de standardizare internațională și în eforturile legislative internaționale. (47) Europa se confruntă cu provocarea de a trebui să joace un rol de lider la nivel global în eforturile de internalizare a costurilor societale ale emisiilor de gaze cu efect de seră și ale efectelor de mediu în modelul de afaceri din sectorul transportului aerian, continuând, în același timp, să asigure condiții de concurență echitabile pentru produsele și serviciile europene pe piața mondială , precum și dreptul la conectivitate și competitivitatea sectorului . Prin urmare, întreprinderea comună pentru o aviație curată trebuie să sprijine reprezentanții europeni în eforturile de standardizare internațională și în eforturile legislative internaționale.

Amendamentul 40

Propunere de regulament

Considerentul 48

Textul propus de Comisie Amendamentul (48) Interesul pentru hidrogen a cunoscut o evoluție impresionantă în ultimii cinci ani, toate statele membre semnând și ratificând Acordul de la Paris al Conferinței părților (COP 21). La sfârșitul anului 2019, Comisia a prezentat Pactul verde european, care are drept scop transformarea Uniunii într-o societate echitabilă și prosperă, cu o economie modernă, eficientă din punctul de vedere al utilizării resurselor și competitivă, fără emisii nete de gaze cu efect de seră în 2050. Printre domeniile prioritare se numără hidrogenul curat, pilele de combustie, alți combustibili alternativi și stocarea energiei . Hidrogenul ocupă un loc important în comunicarea intitulată „O strategie pentru hidrogen: pentru o Europă neutră climatic” și în comunicarea privind o strategie a UE pentru integrarea sistemului energetic, ambele din iulie 2020 , precum și pentru lansarea Alianței europene pentru hidrogen curat, care reunește toate părțile interesate în vederea identificării necesităților tehnologice, a oportunităților de investiții și a barierelor de reglementare legate de crearea unui ecosistem de hidrogen curat în Uniune. (48) Interesul pentru hidrogen a cunoscut o evoluție impresionantă în ultimii cinci ani, toate statele membre semnând și ratificând Acordul de la Paris al Conferinței părților (COP 21). La sfârșitul anului 2019, Comisia a prezentat Pactul verde european, care are drept scop transformarea Uniunii într-o societate echitabilă și prosperă, cu o economie modernă, eficientă din punctul de vedere al utilizării resurselor și competitivă, fără emisii nete de gaze cu efect de seră până cel târziu în 2050. Printre domeniile prioritare se numără hidrogenul curat, pilele de combustie, alți combustibili alternativi , stocarea energiei și tehnologii cu emisii negative . Hidrogenul ocupă un loc important în comunicarea intitulată „O strategie pentru hidrogen: pentru o Europă neutră climatic” și în rezoluția Parlamentului European din 19 mai 2021 referitoare la o strategie europeană pentru hidrogen (1a), precum și pentru lansarea Alianței europene pentru hidrogen curat, care reunește toate părțile interesate în vederea identificării necesităților tehnologice, de cercetare și infrastructură, a oportunităților de investiții și a barierelor de reglementare și economice legate de crearea unui ecosistem de hidrogen curat în Uniune.

Amendamentul 41

Propunere de regulament

Considerentul 49

Textul propus de Comisie Amendamentul (49) Începând din 2008, au fost sprijinite activități specifice de cercetare și inovare legate de aplicațiile hidrogenului, în principal prin intermediul întreprinderilor comune „Pile de combustie și hidrogen” (întreprinderea comună FCH și întreprinderea comună FCH 2) din cadrul PC7 și al programului Orizont 2020, precum și prin proiecte tradiționale de colaborare, care acoperă toate etapele/domeniile lanțului valoric al hidrogenului. Întreprinderea comună pentru un hidrogen curat trebuie să consolideze și să integreze capacitatea științifică a Uniunii de a accelera dezvoltarea și îmbunătățirea unor aplicații avansate ale hidrogenului curat, gata de comercializare, în domeniile energiei, transporturilor , construcțiilor și utilizărilor finale industriale. Acest lucru va fi posibil numai în combinație cu consolidarea competitivității lanțului valoric al hidrogenului curat din Uniune, în special a IMM-urilor. (49) Începând din 2008, au fost sprijinite activități specifice de cercetare și inovare legate de aplicațiile hidrogenului, în principal prin intermediul întreprinderilor comune „Pile de combustie și hidrogen” (întreprinderea comună FCH și întreprinderea comună FCH 2) din cadrul PC7 și al programului Orizont 2020, precum și prin proiecte tradiționale de colaborare, care acoperă toate etapele/domeniile lanțului valoric al hidrogenului. Întreprinderea comună pentru un hidrogen curat trebuie să consolideze și să integreze capacitatea științifică a Uniunii de a accelera dezvoltarea și îmbunătățirea unor aplicații avansate ale hidrogenului curat, gata de comercializare, în domeniile energiei, aviației, transportului maritim și transportului greu , construcțiilor și utilizărilor finale industriale. Acest lucru va fi posibil numai în combinație cu consolidarea competitivității lanțului valoric al hidrogenului curat din Uniune, în special a IMM-urilor și a întreprinderilor nou-înființate .

Amendamentul 42

Propunere de regulament

Considerentul 51

Textul propus de Comisie Amendamentul (51) Întrucât hidrogenul poate fi utilizat drept combustibil, drept vector energetic și pentru stocarea energiei, este esențial ca parteneriatul pentru un hidrogen curat să instituie o colaborare structurată cu numeroase alte parteneriate din cadrul programului Orizont Europa, în special în scopul utilizării finale. Parteneriatul pentru un hidrogen curat trebuie să interacționeze îndeosebi cu parteneriatele privind transportul rutier și naval cu emisii zero, căile ferate ale Europei, aviația curată, procesele pentru planetă și oțelul curat. În acest scop, este necesar să se creeze o structură de raportare către consiliul de conducere, prin care să se asigure cooperarea și sinergiile dintre aceste parteneriate în domeniul hidrogenului. Inițiativa pentru un hidrogen curat ar urma să fie singurul parteneriat axat pe abordarea tehnologiilor de producere a hidrogenului. Colaborarea cu parteneriatele axate pe utilizarea finală a acestuia trebuie să se concentreze în special pe demonstrarea tehnologiei și pe definirea în comun a specificațiilor. (51) Întrucât hidrogenul poate fi utilizat drept combustibil, drept vector energetic și pentru stocarea energiei, este esențial ca parteneriatul pentru un hidrogen curat să instituie o colaborare structurată cu numeroase alte parteneriate din cadrul programului Orizont Europa, în special în scopul utilizării finale și să fie implicat în proiecte importante de interes european comun (PIIEC) . Parteneriatul pentru un hidrogen curat trebuie să interacționeze și să dezvolte sinergii îndeosebi cu parteneriatele privind transportul rutier și naval cu emisii zero, căile ferate ale Europei, aviația curată, procesele pentru planetă și oțelul curat. În acest scop, este necesar să se creeze o structură de raportare către consiliul de conducere, prin care să se asigure cooperarea și sinergiile dintre aceste parteneriate în domeniul hidrogenului. Inițiativa pentru un hidrogen curat ar urma să fie singurul parteneriat axat pe abordarea tehnologiilor și infrastructurii de producere a hidrogenului. Colaborarea cu parteneriatele axate pe utilizarea finală a acestuia trebuie să se concentreze în special pe demonstrarea tehnologiei și pe definirea în comun a specificațiilor.

Amendamentul 43

Propunere de regulament

Considerentul 53

Textul propus de Comisie Amendamentul (53) Pactul verde european are drept scop transformarea Uniunii într-o societate echitabilă și prosperă, cu o economie modernă, eficientă din punctul de vedere al utilizării resurselor și competitivă, fără emisii nete de gaze cu efect de seră în 2050, în care creșterea economică să fie decuplată de utilizarea resurselor. Printre domeniile prioritare se numără și accelerarea tranziției către o mobilitate sustenabilă și inteligentă. (53) Pactul verde european are drept scop transformarea Uniunii într-o societate echitabilă și prosperă, cu o economie modernă, eficientă din punctul de vedere al utilizării energiei și resurselor , sustenabilă și competitivă, fără emisii nete de gaze cu efect de seră în 2050, în care creșterea economică să fie decuplată de utilizarea resurselor. Printre domeniile prioritare se numără și accelerarea tranziției către o mobilitate sustenabilă și inteligentă.

Amendamentul 44

Propunere de regulament

Considerentul 54

Textul propus de Comisie Amendamentul (54) În comunicarea intitulată „O nouă Strategie industrială pentru Europa” (22) (martie 2020), Comisia subliniază că industriile mobilității sustenabile și inteligente, cum ar fi industria feroviară, au atât responsabilitatea, cât și potențialul de a impulsiona tranziția digitală și tranziția verde, de a sprijini competitivitatea industrială a Europei și de a îmbunătăți conectivitatea. Prin urmare, transportul rutier, transportul feroviar, transportul aerian și transportul naval trebuie să contribuie toate la o reducere cu 90 % a emisiilor generate de transporturi până în 2050. În mod prioritar, o parte substanțială din transportul intern de marfă, din care 75 % este efectuat în prezent pe cale rutieră, trebuie să fie transferată către transportul feroviar și către transportul pe căile navigabile interioare. (54) În comunicarea intitulată „O nouă Strategie industrială pentru Europa” (22) (martie 2020) , inclusiv actualizarea sa din mai 2021 , Comisia subliniază că industriile mobilității sustenabile și inteligente, cum ar fi industria feroviară, au atât responsabilitatea, cât și potențialul de a impulsiona tranziția digitală și tranziția verde, de a sprijini competitivitatea industrială a Europei , de a stimula redresarea și de a îmbunătăți conectivitatea. Prin urmare, transportul rutier, transportul feroviar, transportul aerian și transportul naval trebuie să contribuie toate la o reducere cu 90 % a emisiilor generate de transporturi până în 2050. În mod prioritar, o parte substanțială din transportul intern de marfă, din care 75 % este efectuat în prezent pe cale rutieră, trebuie să fie transferată către transportul feroviar și către transportul pe căile navigabile interioare.

Amendamentul 45

Propunere de regulament

Considerentul 56

Textul propus de Comisie Amendamentul (56) Obiectivul întreprinderii comune pentru căile ferate ale Europei trebuie să fie acela de a crea o rețea feroviară europeană integrată de mare capacitate, prin eliminarea barierelor din calea interoperabilității și prin furnizarea unor soluții de integrare completă, care să acopere gestionarea traficului, vehiculele, infrastructura și serviciile. Întreprinderea comună trebuie să exploateze potențialul imens de digitalizare și automatizare pentru a reduce costurile transportului feroviar, a mări capacitatea și a îmbunătăți flexibilitatea și fiabilitatea și trebuie să se bazeze pe o solidă arhitectură de sistem funcțională de referință, utilizată în comun de sector, în coordonare cu Agenția Uniunii Europene pentru Căile Ferate. (56) Obiectivul întreprinderii comune pentru căile ferate ale Europei trebuie să fie acela de a crea o rețea feroviară europeană integrată de mare capacitate care vizează cele mai înalte standarde de siguranță atât pentru utilizatorii finali, inclusiv pentru pasageri, cât și pentru lucrătorii feroviari , prin eliminarea barierelor din calea interoperabilității și prin furnizarea unor soluții de integrare completă, care să acopere gestionarea traficului, vehiculele, infrastructura și serviciile , inclusiv prin sisteme de emitere de bilete . Întreprinderea comună trebuie să exploateze potențialul imens de digitalizare și automatizare pentru a reduce costurile transportului feroviar, a mări capacitatea și a îmbunătăți flexibilitatea , fiabilitatea, siguranța și incluziunea și trebuie să se bazeze pe o solidă arhitectură de sistem funcțională de referință, utilizată în comun de sector, în coordonare cu Agenția Uniunii Europene pentru Căile Ferate.

Amendamentul 46

Propunere de regulament

Considerentul 58

Textul propus de Comisie Amendamentul (58) Sistemul feroviar este un sistem complex, cu interacțiuni foarte strânse între administratorii de infrastructură, întreprinderile feroviare (operatorii feroviari) și echipamentele respective ale acestora (infrastructură și material rulant). Inovarea este imposibilă în absența unor specificații și strategii comune întregului sistem feroviar. Prin urmare, este necesar ca pilonul sistemic al întreprinderii comune pentru căile ferate ale Europei să permită sectorului să conveargă spre un concept operațional unic și o arhitectură de sistem unică, inclusiv în ceea ce privește definirea serviciilor, a blocurilor funcționale și a interfețelor care stau la baza exploatării sistemului feroviar. El trebuie să ofere cadrul general prin care să se asigure faptul că cercetarea răspunde cerințelor clienților și nevoilor operaționale stabilite de comun acord și partajate, precum și nevoilor operaționale . Modelul de guvernanță și procesul decizional al întreprinderii comune pentru căile ferate ale Europei trebuie să reflecte rolul de lider al Comisiei în unificarea și integrarea sistemului feroviar european, în special în ceea ce privește realizarea rapidă și eficace a conceptului operațional unic și a arhitecturii de sistem unice, implicând în același timp partenerii privați în rolurile de consiliere și de asistență tehnică. (58) Sistemul feroviar este un sistem complex, cu interacțiuni foarte strânse între administratorii de infrastructură, întreprinderile feroviare (operatorii feroviari) și furnizorii echipamentelor respective ale acestora ( de exemplu, infrastructură și material rulant). Inovarea este imposibilă în absența unor specificații și strategii comune întregului sistem feroviar. Prin urmare, este necesar ca pilonul sistemic al întreprinderii comune pentru căile ferate ale Europei să permită sectorului să conveargă spre un concept operațional unic și o arhitectură de sistem unică, inclusiv în ceea ce privește definirea serviciilor, a blocurilor funcționale și a interfețelor care stau la baza exploatării sistemului feroviar. El trebuie să ofere cadrul general prin care să se asigure faptul că cercetarea răspunde cerințelor clienților și nevoilor operaționale stabilite de comun acord și partajate, pentru a asigura drepturi sporite pasagerilor . Modelul de guvernanță și procesul decizional al întreprinderii comune pentru căile ferate ale Europei trebuie să reflecte rolul de lider al Comisiei în unificarea și integrarea sistemului feroviar european, în special în ceea ce privește realizarea rapidă și eficace a conceptului operațional unic și a arhitecturii de sistem unice, implicând în același timp partenerii privați în rolurile de consiliere și de asistență tehnică și ținând seama de nevoile utilizatorilor finali, inclusiv ale pasagerilor și ale lucrătorilor, cu referire specifică la siguranță și incluziune .

Amendamentul 47

Propunere de regulament

Considerentul 61

Textul propus de Comisie Amendamentul (61) În contextul priorităților Comisiei legate de obiectivele de dezvoltare durabilă ale Organizației Națiunilor Unite , în special ODD 3, și al comunicării intitulate „Către o strategie cuprinzătoare cu Africa” (23), Uniunea s-a angajat să contribuie la asigurarea unei vieți sănătoase și la promovarea bunăstării tuturor, să construiască un parteneriat și mai puternic între cele două continente și să sprijine dezvoltarea capacităților de cercetare și inovare de pe teritoriul Africii. Întreprinderea comună EDCTP3 „Sănătatea la nivel mondial” trebuie să abordeze lipsa de metode de diagnosticare, tratamente și vaccinuri corespunzătoare, printre alte așa-numite tehnologii medicale, în vederea combaterii bolilor infecțioase, cum ar fi HIV, malaria și tuberculoza, dar și a altor boli legate de sărăcie și boli infecțioase neglijate, care sunt predominante în Africa, în special în Africa Subsahariană. Pandemia de COVID-19 a arătat că, odată cu creșterea conectivității diferitelor regiuni din lume, prin intermediul comerțului mondial și al turismului, bolile infecțioase se pot răspândi rapid în întreaga lume. Prin urmare, dezvoltarea tehnologiilor medicale este esențială pentru limitarea răspândirii bolilor infecțioase, precum și pentru combaterea acestora după ce s-au răspândit, în vederea protecției sănătății cetățenilor din țările în cauză și din Uniune. Pentru ca UE să poată dobândi un rol mai puternic de lider în domeniul sănătății la nivel mondial decât prin actuala inițiativă EDCTP2, este necesar ca domeniul de aplicare al parteneriatului să fie extins, astfel încât să cuprindă și răspunsul la amenințările legate de bolile infecțioase emergente, la problemele tot mai mari legate de rezistența la antimicrobiene și la comorbiditățile bolilor netransmisibile. (61) În contextul priorităților Comisiei legate de ODD ale ONU , în special ODD 3, și al comunicării intitulate „Către o strategie cuprinzătoare cu Africa” (23), Uniunea s-a angajat să contribuie la asigurarea unei vieți sănătoase și la promovarea bunăstării tuturor, să construiască un parteneriat și mai puternic între cele două continente și să sprijine dezvoltarea capacităților de cercetare și inovare de pe teritoriul Africii. Întreprinderea comună EDCTP3 „Sănătatea la nivel mondial” trebuie să abordeze lipsa de metode de diagnosticare, tratamente și vaccinuri corespunzătoare, printre alte așa-numite tehnologii medicale, în vederea combaterii bolilor infecțioase, cum ar fi HIV, malaria și tuberculoza, dar și a altor boli legate de sărăcie și boli infecțioase neglijate, care sunt predominante în Africa, în special în Africa Subsahariană. Pandemia de COVID-19 a arătat că, odată cu creșterea conectivității diferitelor regiuni din lume, prin intermediul comerțului mondial și al turismului, bolile infecțioase se pot răspândi rapid în întreaga lume. Prin urmare, dezvoltarea tehnologiilor medicale este esențială pentru limitarea răspândirii bolilor infecțioase, precum și pentru combaterea acestora după ce s-au răspândit, în vederea protecției sănătății cetățenilor , a îmbunătățirii și stimulării sănătății din țările în cauză și din Uniune , sprijinind promovarea sănătății și prevenirea bolilor, reducând inegalitățile în materie de sănătate și asigurând accesul egal și deplin la sănătate . Pentru ca UE să poată dobândi un rol mai puternic de lider în domeniul sănătății la nivel mondial decât prin actuala inițiativă EDCTP2, este necesar ca domeniul de aplicare al parteneriatului să fie extins, astfel încât să cuprindă și răspunsul la amenințările legate de bolile infecțioase emergente, la problemele tot mai mari legate de rezistența la antimicrobiene și la comorbiditățile bolilor netransmisibile.

Amendamentul 48

Propunere de regulament

Considerentul 62

Textul propus de Comisie Amendamentul (62) Combaterea bolilor infecțioase care afectează Africa Subsahariană cu ajutorul instrumentelor tehnologice moderne necesită implicarea unui număr mare de actori și angajamente pe termen lung. Întreprinderea comună EDCTP3 „Sănătatea la nivel mondial” trebuie să intermedieze crearea de rețele și structuri de cooperare productive și durabile nord-sud și sud-sud, construind relații cu mai multe organizații din sectorul public și privat, în vederea consolidării colaborării la nivel de proiecte și instituții. Programul trebuie, de asemenea, să contribuie la instituirea unei noi colaborări nord-sud și sud-sud pentru a realiza studii care să acopere mai multe țări și mai multe locuri din Africa Subsahariană. În plus, o conferință internațională periodică, Forumul EDCTP, trebuie să ofere oamenilor de știință și rețelelor relevante din Europa, Africa și din alte părți ale lumii o platformă pe care să își comunice constatările și ideile și să stabilească legături de colaborare. (62) Combaterea bolilor infecțioase care afectează Africa Subsahariană cu ajutorul instrumentelor tehnologice moderne necesită implicarea unui număr mare de actori și angajamente pe termen lung. Întreprinderea comună EDCTP3 „Sănătatea la nivel mondial” trebuie să intermedieze crear